Ο **Κεμ Ζέβιερ Μπιρτς** (αγγλικά: *Khem Xavier Birch*), 28 Σεπτεμβρίου 1992), είναι Καναδός επαγγελματίας καλαθοσφαιριστής. Με ύψος 2,03 μέτρα αγωνίζεται ως σέντερ.

Κολεγιακή σταδιοδρομία
----------------------

Τη σεζόν 2011-12, ο Μπιρτς αγωνίστηκε στους Pittsburgh Panthers, ενώ προς το τέλος της σεζόν πήρε μεταγραφή στους UNLV. Τη σεζόν 2013-14 είχε μέσο όρο 10.2 ριμπάουντ ανά παιχνίδι, το οποίο ήταν το τρίτο υψηλότερο ποσοστό στο Mountain West Conference. Τον Απρίλιο του 2014, δηλώνεται στα Draft και σταματάει την κολεγιακή του καριέρα.

### Στατιστικά κολεγιακής καριέρας

| Έτος | Ομάδα | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2011-12 | Pittsburgh Panthers | 10 | 6 | 15.0 | .571 | .000 | .545 | 5.0 | .0 | .2 | 1.9 | 4.4 |
| 2012-13 | UNLV | 26 | 15 | 21.8 | .563 | .000 | .642 | 5.7 | .6 | .7 | 2.6 | 7.2 |
| 2013-14 | UNLV | 33 | 32 | 31.4 | .510 | .000 | .693 | 10.2 | 1.2 | .6 | 3.8 | 11.5 |

Επαγγελματική σταδιοδρομία
--------------------------

### Προσπάθεια συμμετοχής στο ΝΒΑ

Αφού δεν επελέγη στα Draft του 2014, o Μπιρτς, εντάχθηκε στο Summer League του 2014, με του Washington Wizards. Τον Σεπτέμβριο του 2014, υπέγραψε συμβόλαιο με τους Miami Heat. Ωστόσο, αποχώρησε από εκεί στις 25 Οκτωβρίου του ίδιου έτους. Τον Νοέμβριο του 2014, εντάχθηκε στους Sioux Falls Skyforce. Τον Φεβρουάριο του 2015, συμμετείχε στην Futures All-Star team της *NBA Development League All-Star Game*.

### Ουσάκ Σπορτίφ

Στις 30 Ιουνίου του 2015, υπέγραψε συμβόλαιο με την Ουσάκ Σπορτίφ, η οποία αγωνίζεται στο Τουρκικό Πρωτάθλημα. Το επόμενο μήνα συμμετείχε στο Orlando Summer League, για τους Μπρούκλιν Νετς, και για τους Νιου Ορλίνς Πέλικανς, στο Las Vegas Summer League. Στη συνέχεια της σεζόν, αγωνίστηκε για την Ουσάκ, και είχε μέσο όρο 10.5 πόντους, 9.1 ριμπάουντ, 1.3 μπλοκ και 0.5 κλεψίματα, σε 32 αγώνες του Τουρκικού Πρωταθλήματος. Μάλιστα συμμετείχε και στο τούρκικο All Star Game. Στο τέλος της χρονιάς έμεινε ελεύθερος.

### Ολυμπιακός Σ.Φ.Π.

Στις αρχές Ιουνίου τα Μέσα μιλάγανε για πιθανό ενδιαφέρον του Ολυμπιακού, αλλά και του Παναθηναϊκού. Στις 16 Ιουνίου του 2016, ανακοινώθηκε κι επίσημα από την ΚΑΕ Ολυμπιακός, υπογράφοντας διετές συμβόλαιο που άγγιζε συνολικά τα 2 εκατομμύρια ευρώ. Στις 10 Ιουλίου 2017 ο Μπιρτς έκανε χρήση του opt out όρου για ομάδα του ΝΒΑ αφού βρήκε συμβόλαιο στη Φλόριντα.

### Ορλάντο Μάτζικ

Το 2017, ο Μπιρτς συμφώνησε με τους Μάτζικ πηγαίνοντας πρώτη φορά στην καριέρα του στο ΝΒΑ. Τη σεζόν 2017-18, αγωνίστηκε στην θυγατρική ομάδα των Μάτζικ, Λέικλαντ Μάτζικ, στην αναπτυξιακή λίγκα του ΝΒΑ. Τη σεζόν 2018-19, επέστρεψε στους Ορλάντο Μάτζικ, κάνοντας καλές εμφανίσεις, και έτσι το καλοκαίρι του 2019, ανανέωσε το συμβόλαιό του για την επόμενη διετία. Μάλιστα δάσκαλος-προπονητής του Μπιρτς στην ομάδα υπήρξε ο Μάικλ Μπατίστ. Την περίοδο 2020-21 σε 48 αγώνες ο Μπιρτς είχε 5.3 πόντους, 5.1 ριμπάουντ και 1.1 ασίστ ανά 19.8 λεπτά συμμετοχής με τους Μάτζικ. Στις 8 Απριλίου 2021, οι Μάτζικ τον αποδέσμευσαν, μετά από σχεδόν τέσσερα χρόνια στο Ορλάντο. Την τετραετία του στο ΝΒΑ με την ομάδα μέτρησε 4.7 πόντους και 4.4 ριμπάουντ ανά 16.5 λεπτά σε 188 αγώνες.

### Τορόντο Ράπτορς

Στις 11 Απριλίου 2021, ο Μπριτς ανακοινώθηκε από τους Τορόντο Ράπτορς. Μέχρι το τέλος της σεζόν μέτρησε 11.9 πόντους, μαζί με 7.6 ριμπάουντ και 1.3 μπλοκ σε περίπου 30 λεπτά μέσο όρο συμμετοχής και έτσι οι Ράπτορς του έδωσαν συμβόλαιο για 20 εκατομμύρια δολάρια για τα επόμενα τρία χρόνια, το οποίο υπέγραψε στις 6 Αυγούστου 2021. Στις 9 Φεβρουαρίου 2023, ανταλλάχθηκε μαζί με ένα πικ του πρώτου γύρου του ντραφτ 2024 στους Σαν Αντόνιο Σπερς, για λογαριασμό του Τζέικομπ Ποέλτλ. Οι Σπερς τον άφησαν ελεύθερο στις 19 Οκτωβρίου 2023, χωρίς να έχει αγωνιστεί καθόλου με την ομάδα.

Εθνική ομάδα
------------

Ο Μπιρτς υπήρξε μέλος της εθνική νέων του Καναδά, με την οποία αγωνίστηκε στο FIBA Americas Under-18 Championship, στο οποίο έλαβε και το χάλκινο μετάλλιο. Επίσης, έχει συμμετοχές και στην Εθνική Ανδρών. Το 2016, συμμετείχε με την Εθνική Καναδά στο Προολυμπιακό τουρνουά καλαθοσφαίρισης 2016, στη Μανίλα. Ήταν παρών στο Παγκόσμιο Κύπελλο του 2019, έχοντας κατά μέσο όρο 11.6 πόντους, 7 ριμπάουντ και 1.6 ασίστ.

Προσωπική ζωή
-------------

Ο Μπιρτς μεγάλωσε με τη μητέρα του στο Μόντρεαλ, ενώ ο πατέρας, Ντέρβινσεντ Μπριτς του ζούσε στην Οτάβα. Ο Μπιρτς έχει και τρεις αδελφούς: Ντάντρε, Μέισον και Καλούμ. Από το 2018 είναι παντρεμένος με την ελληνικής καταγωγής Ελίνα Ζωιτάκη και έχουν μια κόρη την Αριάδνη Σοφία, που γεννήθηκε το 2019.

Παραπομπές
----------

1. ↑  Khem Birch Stats.
2. ↑  «UNLV junior forward Khem Birch to enter 2014 NBA Draft.». *NBCSports.com*. April 24, 2014.. Ανακτήθηκε στις April 25, 2014.
3. ↑  «Khem Birch Impressing in NBA Workouts». Αρχειοθετήθηκε από το πρωτότυπο στις 7 Αυγούστου 2016. Ανακτήθηκε στις 16 Ιουνίου 2016.
4. ↑  HEAT Signs Khem Birch.
5. ↑  HEAT Waive Birch, Drew, Johnson and Jones.
6. ↑  Skyforce Announces Full Training Camp Roster.
7. ↑  «Thirteen NBA Veterans Headline Rosters for NBA Development League All-Star Game Presented by Kumho Tire». *NBA.com*. 15 Φεβρουαρίου 2015. Αρχειοθετήθηκε από το πρωτότυπο στις 5 Φεβρουαρίου 2015. Ανακτήθηκε στις 15 Φεβρουαρίου 2015.
8. ↑  «Khem Birch is a newcomer at Usak». *Eurobasket.com*. 30 Ιουνίου 2015. Ανακτήθηκε στις 30 Ιουνίου 2015.
9. ↑  BROOKLYN NETS ANNOUNCE SUMMER LEAGUE ROSTER AND SCHEDULE.
10. ↑  «New Orleans Pelicans Summer League Player Profiles: Khem Birch». Αρχειοθετήθηκε από το πρωτότυπο στις 28 Αυγούστου 2016. Ανακτήθηκε στις 16 Ιουνίου 2016.
11. ↑  ««Κοντά σε Μπιρτς ο Ολυμπιακός, πρόταση και από ΠΑΟ»». SDNA.gr. 12 Ιουνίου 2016. Ανακτήθηκε στις 16 Ιουνίου 2016.
12. ↑  ««Πολύ κοντά στον Ολυμπιακό ο Μπιρτς»». Sport-fm.gr. 12 Ιουνίου 2016. Ανακτήθηκε στις 16 Ιουνίου 2016.
13. ↑  Νότης Ψιλόπουλος (16 Ιουνίου 2016). «Ο Ολυμπιακός ανακοίνωσε την απόκτηση του Μπιρτς». Sport24.gr. Ανακτήθηκε στις 16 Ιουνίου 2016.
14. ↑  «Στους Μάτζικ ο Μπιρτς!».. Ανακτήθηκε στις 2017-07-10.
15. ↑  «Πάει στην G-League για να… παίξει ο Κεμ Μπιρτς». *Eurohoops*. 2 Νοεμβρίου 2017. Ανακτήθηκε στις 4 Ιουνίου 2020.
16. ↑  «Κεμ Μπιρτς: Η... στιγμή που τον έκανε πρωταγωνιστή στους Μάτζικ! (videos)». *Eurohoops*. 8 Απριλίου 2019. Ανακτήθηκε στις 4 Ιουνίου 2020.
17. ↑  «Βρήκε ξανά συμβόλαιο στους Μάτζικ ο Μπιρτς (pic)». *SDNA*. 10 Ιουλίου 2019. Ανακτήθηκε στις 4 Ιουνίου 2020.
18. ↑  «Ο Μάικ Μπατίστ είναι ο «δάσκαλος» του Κεμ Μπιρτς». *SDNA*. 7 Φεβρουαρίου 2020. Ανακτήθηκε στις 4 Ιουνίου 2020.
19. ↑  Απρ 2021 17:16, Επιμέλεια: Χάρης Σταύρου Δημοσίευση: 08. «Έκπληξη από τους Ορλάντο Μάτζικ, αποδεσμεύουν τον Κεμ Μπιρτς». *www.sport24.gr*. Ανακτήθηκε στις 11 Απριλίου 2021.
20. ↑  Ασωνίτης, Δημήτρης. «Επίσημο του Κεμ Μπιρτς στους Ράπτορς». *Super Basket*. Ανακτήθηκε στις 11 Απριλίου 2021.
21. ↑  «Ράπτορς: O Κεμ Μπιρτς "κλείδωσε" μεγαλύτερο συμβόλαιο του στο ΝΒΑ (pic)». *Eurohoops*. 6 Αυγούστου 2021. Ανακτήθηκε στις 3 Νοεμβρίου 2023.
22. ↑  «ΝΒΑ: Ο Κεμ Μπιρτς στους Σπερς, ο Ποέλτλ στους Ράπτορς». *Eurohoops*. 9 Φεβρουαρίου 2023. Ανακτήθηκε στις 3 Νοεμβρίου 2023.
23. ↑  newsroom, sport-fm. «Ελεύθερος από τους Σπερς ο Μπιρτς!». *sport-fm.gr*. Ανακτήθηκε στις 3 Νοεμβρίου 2023.
24. ↑  Khem BIRCH (CAN) participated in 2 FIBA / FIBA Zones events.
25. ↑  Team, Allstarbasket (10 Σεπτεμβρίου 2019). «Τα highlights του Κεμ Μπιρτς στο Παγκόσμιο Κύπελλο (video)». *AllStar Basket*. Ανακτήθηκε στις 4 Ιουνίου 2020.
26. ↑  «Khem Birch Bio – UNLV Official Athletic Site». Αρχειοθετήθηκε από το πρωτότυπο στις 28 Ιουνίου 2016. Ανακτήθηκε στις 16 Ιουνίου 2016.

Εξωτερικοί σύνδεσμοι
--------------------

* Twitter
* FIBA Archive Profile
* Draftexpress.com Profile
* Eurobasket.com Profile
* UNLV College bio

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
 |

 |